# Euroopa Liidu C 41A/3. v

| | ISSN 1977-0898 |
| --- | --- |
| Euroopa Liidu
  Teataja | C 41A |
| | |
| Eestikeelne väljaanne | Teave ja teatised | 66. aastakäik3. veebruar 2023 |

ISSN 1977-0898

Euroopa Liidu

Teataja

C 41A

Eestikeelne väljaanne

Teave ja teatised

66. aastakäik3. veebruar 2023

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Komisjon |
| 2023/C 41 A/01 | Teade vaba ametikoha kohta: Euroopa Liidu Lennundusohutusameti (EASA) tegevdirektor (ajutine teenistuja – palgaaste AD 14) – COM/2023/20090 | 1 |

Sisukord

Lehekülg

V   Teated

HALDUSMENETLUSED

Euroopa Komisjon

2023/C 41 A/01

Teade vaba ametikoha kohta: Euroopa Liidu Lennundusohutusameti (EASA) tegevdirektor (ajutine teenistuja – palgaaste AD 14) – COM/2023/20090

1

---

| ET | |
| --- | --- |

ET

---

V Teated

HALDUSMENETLUSED

Euroopa Komisjon

| 3.2.2023 | ET | Euroopa Liidu Teataja | CA 41/1 |
| --- | --- | --- | --- |

3.2.2023

ET

Euroopa Liidu Teataja

CA 41/1

---

Teade vaba ametikoha kohta: Euroopa Liidu Lennundusohutusameti (EASA) tegevdirektor

(ajutine teenistuja – palgaaste AD 14)

COM/2023/20090

(2023/C 41 A/01)

Euroopa Liidu Lennundusohutusamet

Euroopa Liidu Lennundusohutusamet (EASA) loodi 2002. aastal eesmärgiga tagada Euroopa Parlamendi ja nõukogu määruse (EL) 2018/1139 kohaldamisala raames lennundustoodete, nende osade ja seadmete ning töötajate ja organisatsioonide tsiviillennunduse ohutuse ja keskkonnakaitse ühtlaselt kõrge tase (1). Amet on liidu tsiviillennunduse järelevalvesüsteemi institutsiooniline nurgakivi. Ametile on usaldatud olulised ülesanded ning see teeb Euroopa Komisjoni ja liikmesriikidega tihedat koostööd. Amet annab komisjonile ka tehnilisi eksperditeadmisi oma vastutusalasse kuuluvates valdkondades. Amet täidab oma pädevusvaldkondades liikmesriikide nimel funktsioone ja ülesandeid, mis on neile pandud kehtivate rahvusvaheliste konventsioonide, eelkõige Chicago konventsiooniga.

EASA asub Saksamaal Kölnis. 2022. aastal on ameti kogueelarve 205 miljonit eurot ja sellel on ligikaudu 800 töötajat.

Lisateavet saab järgmiselt veebisaidilt: http://www.easa.europa.eu

Pakutav ametikoht

Tegevdirektor on ameti seaduslik esindaja ning esindab seda avalikkuse ees. Ta annab aru ameti haldusnõukogule.

Tegevdirektor juhib ja haldab ametit ning vastutab selle tegevuse eest tervikuna, tagades ameti eesmärkide saavutamise.

Tegevdirektori konkreetsed ülesanded on järgmised:

| — | ameti haldusnõukogu seatud eesmärkide saavutamine; |
| --- | --- |

—

ameti haldusnõukogu seatud eesmärkide saavutamine;

| — | iga- ja mitmeaastaste tööprogrammide koostamine ja elluviimine koostöös Euroopa Komisjoniga, pöörates nõuetekohast tähelepanu vahendite haldamise ja prioriteetide seadmise vajadusele; |
| --- | --- |

—

iga- ja mitmeaastaste tööprogrammide koostamine ja elluviimine koostöös Euroopa Komisjoniga, pöörates nõuetekohast tähelepanu vahendite haldamise ja prioriteetide seadmise vajadusele;

| — | ameti eelarve koostamine ja täitmine koostöös Euroopa Komisjoniga; |
| --- | --- |

—

ameti eelarve koostamine ja täitmine koostöös Euroopa Komisjoniga;

| — | vajaduse korral tihedate koostöösidemete loomine ja edendamine Euroopa Komisjoni, liikmesriikide, kolmandate riikide ja sidusrühmadega vastavalt ameti ülesannetele; |
| --- | --- |

—

vajaduse korral tihedate koostöösidemete loomine ja edendamine Euroopa Komisjoni, liikmesriikide, kolmandate riikide ja sidusrühmadega vastavalt ameti ülesannetele;

| — | tihe koostöö liikmesriikide pädevate ametiasutustega, kes vastutavad ELi lennutranspordipoliitika rakendamise eest; |
| --- | --- |

—

tihe koostöö liikmesriikide pädevate ametiasutustega, kes vastutavad ELi lennutranspordipoliitika rakendamise eest;

| — | reageerimine Euroopa Komisjoni ja liikmesriikide abitaotlustele vastavalt ameti ülesannetele; |
| --- | --- |

—

reageerimine Euroopa Komisjoni ja liikmesriikide abitaotlustele vastavalt ameti ülesannetele;

| — | ameti selliste meetmete heakskiitmine ja jõustamine, mis on seotud ameti ülesannete ja kohustustega kooskõlas määrusega (EL) 2018/1139 (nt lennukõlblikkuse ja keskkonnaohutuse määrusest, standardiseerimise kontrollid, lennutegevus, lennundusspetsialistide load, lennuväljad, lennuliikluse korraldamine ja aeronavigatsiooniteenused, lennujuhid, mehitamata õhusõidukid, kolmandate riikide käitajad, teadusuuringud ja innovatsioon, keskkonnakaitse, rahvusvaheline koostöö, kriisijuhtimine lennunduses, tsiviillennundusohutuse ja -julgestuse vastastikune sõltuvus ning tsiviillennundusohutuse ja sotsiaalmajanduslike tegurite vastastikune sõltuvus); |
| --- | --- |

—

ameti selliste meetmete heakskiitmine ja jõustamine, mis on seotud ameti ülesannete ja kohustustega kooskõlas määrusega (EL) 2018/1139 (nt lennukõlblikkuse ja keskkonnaohutuse määrusest, standardiseerimise kontrollid, lennutegevus, lennundusspetsialistide load, lennuväljad, lennuliikluse korraldamine ja aeronavigatsiooniteenused, lennujuhid, mehitamata õhusõidukid, kolmandate riikide käitajad, teadusuuringud ja innovatsioon, keskkonnakaitse, rahvusvaheline koostöö, kriisijuhtimine lennunduses, tsiviillennundusohutuse ja -julgestuse vastastikune sõltuvus ning tsiviillennundusohutuse ja sotsiaalmajanduslike tegurite vastastikune sõltuvus);

| — | ameti tegevust käsitleva aastaaruande koostamine; |
| --- | --- |

—

ameti tegevust käsitleva aastaaruande koostamine;

| — | ameti igapäevane juhtimine; ameti töötajate värbamine ja hindamine vastavalt ELi personalieeskirjadele, soodustades head meeskonnavaimu ja töökeskkonda; |
| --- | --- |

—

ameti igapäevane juhtimine; ameti töötajate värbamine ja hindamine vastavalt ELi personalieeskirjadele, soodustades head meeskonnavaimu ja töökeskkonda;

| — | otsene ja kaudne avalikkusega suhtlemine kõikides ameti pädevusse kuuluvates küsimustes. |
| --- | --- |

—

otsene ja kaudne avalikkusega suhtlemine kõikides ameti pädevusse kuuluvates küsimustes.

Ülesannete üksikasjalikum kirjeldus on esitatud määruse (EL) 2018/1139 artiklis 104.

Sobiv kandidaat (valikukriteeriumid)

Kandidaadil peavad olema järgmised oskused ja omadused.

Juhtimisoskused

| — | Võime juhtida ja motiveerida suuri meeskondi. |
| --- | --- |

—

Võime juhtida ja motiveerida suuri meeskondi.

| — | Võime juhtida ja hoida tihedaid suhteid ELi institutsioonide ja liikmesriikide pädevate asutustega. |
| --- | --- |

—

Võime juhtida ja hoida tihedaid suhteid ELi institutsioonide ja liikmesriikide pädevate asutustega.

| — | Kogemus riiklikul, Euroopa või rahvusvahelisel tasandil eelarve ja rahaliste vahendite haldamisel ning personalijuhtimisel. |
| --- | --- |

—

Kogemus riiklikul, Euroopa või rahvusvahelisel tasandil eelarve ja rahaliste vahendite haldamisel ning personalijuhtimisel.

| — | Eeliseks oleks mitmekultuurilises ja mitmekeelses keskkonnas omandatud juhtimiskogemus. |
| --- | --- |

—

Eeliseks oleks mitmekultuurilises ja mitmekeelses keskkonnas omandatud juhtimiskogemus.

Erioskused ja kogemused

| — | Põhjalikud teadmised Euroopa ja rahvusvahelisest lennunduspoliitikast ja õigusaktidest. |
| --- | --- |

—

Põhjalikud teadmised Euroopa ja rahvusvahelisest lennunduspoliitikast ja õigusaktidest.

| — | Euroopa Liidu institutsioonide, nende töö ja koostoimimise väga hea tundmine. |
| --- | --- |

—

Euroopa Liidu institutsioonide, nende töö ja koostoimimise väga hea tundmine.

| — | Kasuks tulevad kogemused lennundusohutuse valdkonnas ja tehniline taust. |
| --- | --- |

—

Kasuks tulevad kogemused lennundusohutuse valdkonnas ja tehniline taust.

| — | Eelistatakse riigi, Euroopa või rahvusvahelise avaliku teenistuse kogemusega kandidaate. |
| --- | --- |

—

Eelistatakse riigi, Euroopa või rahvusvahelise avaliku teenistuse kogemusega kandidaate.

Isikuomadused

| — | Võime suhelda tulemuslikult, läbipaistval ja avatud viisil sisemiste ja väliste sidusrühmadega, sealhulgas ajakirjanduse, avalikkuse, Euroopa, rahvusvaheliste, riiklike ja kohalike ametiasutuste ning rahvusvaheliste organisatsioonidega, ning esindada ametit välisfoorumitel. |
| --- | --- |

—

Võime suhelda tulemuslikult, läbipaistval ja avatud viisil sisemiste ja väliste sidusrühmadega, sealhulgas ajakirjanduse, avalikkuse, Euroopa, rahvusvaheliste, riiklike ja kohalike ametiasutuste ning rahvusvaheliste organisatsioonidega, ning esindada ametit välisfoorumitel.

| — | Suur kogemus rahvusvahelises keskkonnas läbirääkimiste pidamise alal. |
| --- | --- |

—

Suur kogemus rahvusvahelises keskkonnas läbirääkimiste pidamise alal.

| — | Väga hea suhtlemisoskus ja võime hoida asjakohaseid suhteid ELi institutsioonide ja liikmesriikide pädevate asutustega, et tagada ameti nõuetekohane toimimine. |
| --- | --- |

—

Väga hea suhtlemisoskus ja võime hoida asjakohaseid suhteid ELi institutsioonide ja liikmesriikide pädevate asutustega, et tagada ameti nõuetekohane toimimine.

Nõuded kandidaadile (osalemistingimused)

Kandidaadid, kes soovivad valikumenetluses osaleda, peavad avalduse esitamise tähtpäeval vastama järgmistele ametlikele tingimustele.

| — | Kodakondsus: kandidaat peab olema ühe Euroopa Liidu liikmesriigi kodanik. |
| --- | --- |

—

Kodakondsus: kandidaat peab olema ühe Euroopa Liidu liikmesriigi kodanik.

| — | Akadeemiline kraad või diplom: kandidaadil peab olema:






  — | lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat, või |
| --- | --- | --- |

—

Akadeemiline kraad või diplom: kandidaadil peab olema:

—

lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat, või

| — | lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõpingute kestus on tavapäraselt vähemalt kolm aastat (nimetatud üheaastast töökogemust ei arvestata allpool nõutud ülikoolijärgse erialase töökogemuse hulka). |
| --- | --- |

—

lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõpingute kestus on tavapäraselt vähemalt kolm aastat (nimetatud üheaastast töökogemust ei arvestata allpool nõutud ülikoolijärgse erialase töökogemuse hulka).

| — | Erialane töökogemus: kandidaadil peab olema vähemalt 15-aastane ülikoolijärgne erialane töökogemus (2) tasemel, mis vastab eespool osutatud kvalifikatsioonile. Vähemalt viis aastat nimetatud erialasest töökogemusest peab olema saadud ameti tegevusvaldkonnas. |
| --- | --- |

—

Erialane töökogemus: kandidaadil peab olema vähemalt 15-aastane ülikoolijärgne erialane töökogemus (2) tasemel, mis vastab eespool osutatud kvalifikatsioonile. Vähemalt viis aastat nimetatud erialasest töökogemusest peab olema saadud ameti tegevusvaldkonnas.

| — | Juhtimiskogemus: vähemalt viis aastat ülikoolijärgsest erialasest töökogemusest peab olema saadud kõrgel juhtival ametikohal (3) valdkonnas, millega kandidaat tegeleks pakutaval ametikohal. |
| --- | --- |

—

Juhtimiskogemus: vähemalt viis aastat ülikoolijärgsest erialasest töökogemusest peab olema saadud kõrgel juhtival ametikohal (3) valdkonnas, millega kandidaat tegeleks pakutaval ametikohal.

| — | Keeleoskus: kandidaat peab oskama üht Euroopa Liidu ametlikku keelt väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaat täidab nõuet osata rahuldaval tasemel mõnda teist ELi ametlikku keelt. Selleks võib vestlus (või osa sellest) toimuda selles teises keeles. |
| --- | --- |

—

Keeleoskus: kandidaat peab oskama üht Euroopa Liidu ametlikku keelt väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaat täidab nõuet osata rahuldaval tasemel mõnda teist ELi ametlikku keelt. Selleks võib vestlus (või osa sellest) toimuda selles teises keeles.

| — | Vanusepiir: kandidaat peab kandideerimisavalduse esitamise tähtpäeval olema pensionieast vähemalt nii kaugel, et töötada viieaastase ametiaja lõpuni. Euroopa Liidu ajutiste töötajate pensioniiga saabub selle kuu lõpus, mil nad saavad 66-aastaseks (vt Euroopa Liidu muude teenistujate teenistustingimuste artikkel 47). |
| --- | --- |

—

Vanusepiir: kandidaat peab kandideerimisavalduse esitamise tähtpäeval olema pensionieast vähemalt nii kaugel, et töötada viieaastase ametiaja lõpuni. Euroopa Liidu ajutiste töötajate pensioniiga saabub selle kuu lõpus, mil nad saavad 66-aastaseks (vt Euroopa Liidu muude teenistujate teenistustingimuste artikkel 47).

Valikumenetlus ja ametisse nimetamine

Tegevdirektori nimetab Euroopa Komisjoni esitatud nimekirja alusel ametisse EASA haldusnõukogu.

Nimekirja koostamiseks korraldab Euroopa Komisjon valikumenetluse personalivaliku- ja värbamismenetluse kohaselt (vt dokument, mis käsitleb kõrgemate ametnike suhtes kohaldatavat poliitikat) (4).

Valikumenetluse raames moodustab Euroopa Komisjon eelvalikukomisjoni. Eelvalikukomisjon analüüsib kõiki kandideerimisavaldusi. Kõigepealt kontrollib ta osalemistingimuste täitmist ja teeb kindlaks kandidaadid, kellel on eespool nimetatud valikukriteeriumide põhjal parim profiil ja kes võidakse kutsuda vestlusele eelvalikukomisjoniga.

Pärast neid vestlusi teeb eelvalikukomisjon oma otsuse ja koostab nimekirja kandidaatidest, kes kutsutakse vestlusele ametisse nimetamise küsimustega tegelevasse Euroopa Komisjoni nõuandekomiteesse. Nõuandekomitee otsustab eelvalikukomisjoni otsuse põhjal, millised kandidaadid vestlusele kutsutakse.

Kandidaadid, kes on kutsutud vestlusele nõuandekomiteesse, osalevad ka juhtimisalases hindamiskeskuses väliste personalikonsultantide korraldataval hindamisel, mis kestab terve päeva. Vestluse ja hindamiskeskuse aruande põhjal koostab ametisse nimetamise küsimustega tegelev nõuandekomitee nimekirja kandidaatidest, keda ta peab EASA tegevdirektori ametikohale sobivaks.

Nõuandekomitee koostatud nimekirja kuuluvad kandidaadid vestlevad Euroopa Komisjoni volinikuga/volinikega, kes vastutab/vastutavad selle peadirektoraadi eest, mis haldab suhteid ametiga (5).

Pärast neid vestlusi kinnitab Euroopa Komisjon kõige sobivamate kandidaatide nimekirja, mis esitatakse EASA haldusnõukogule. Enne kui haldusnõukogu määrab komisjoni nimekirja kantud kandidaatide seast tegevdirektori, võib ta kandidaatidega vestelda. Nimekirja kandmine ei taga ametisse nimetamist.

Kandidaadilt võidakse nõuda lisaks eespool nimetatutele muude vestluste ja/või testide läbimist. Kandidaat võidakse kutsuda esinema ka Euroopa Parlamendi pädeva(te) komisjoni(de) ette.

Mitmekesisus ja kaasamine

Amet tunnistab, et töö- ja eraelu tervislik tasakaal on paljude inimeste jaoks oluline motiveeriv tegur ning et paindlik töökorraldus on üha enam tänapäevase töökeskkonna osa. EASA teenistuses saab tegevdirektor mõjutada umbes 500 miljoni eurooplase elu: see on ameti ühine eesmärk ja see võib olla ka uue tegevdirektori eesmärk. Ameti peakorteris Saksamaal Kölnis töötab tegevdirektor koos tippspetsialistidega mitmekultuurilises töökeskkonnas. Mitmekesisus ja kaasatus on osa ameti DNAst ning innovatsioon on ameti tegevuse keskmes. Töötajad on ameti kõige väärtuslikum vara. Seetõttu pakume mitmesuguseid hüvesid, sealhulgas lepinguid Kölni piirkonna koolide ja lasteaedadega. Üksikasjalikum teave on leitav EASA veebisaidil (https://www.easa.europa.eu/the-agency/careers/working-us). Tööandjana on amet võtnud endale kohustuse tagada sooline võrdõiguslikkus ja vältida igasugust diskrimineerimist. Kandideerimisavaldusi oodatakse mitmesuguse tausta ja oskustega kandidaatidelt, kes vastavad tingimustele, ja on soovitavalt pärit võimalikult laialt geograafiliselt alalt ELi liikmesriikidest. Soolise võrdõiguslikkuse edendamiseks julgustab amet kandideerima selliseid inimesi, kes võiksid aidata kaasa suuremale mitmekesisusele, soolisele võrdõiguslikkusele ja üldisele geograafilisele tasakaalule, ning julgustab avaldusi esitama eelkõige naisi. Puuetega isikud võivad värbamismenetluse ajal saada abi.

Teenistustingimused

Palk ja teenistustingimused on sätestatud Euroopa Liidu muude teenistujate teenistustingimustes.

Eduka kandidaadi võtab amet tööle ajutise teenistujana palgaastmel AD 14 (6). Talle määratakse sõltuvalt tema eelnevast erialasest töökogemusest selle palgaastme 1. või 2. järk.

Esialgse ametiaja kestus on viis aastat, mida on võimalik pikendada kuni viis aastat vastavalt ametisse nimetamise ajal kohaldatavale ameti asutamismäärusele.

Juhime kandidaatide tähelepanu sellele, et Euroopa Liidu muude teenistujate teenistustingimuste kohaselt peavad kõik uued töötajad läbima üheksakuulise katseaja.

Töökoht asub Saksamaal Kölnis.

Tööle saab asuda alates 1. septembrist 2023.

Oluline teave kandidaatidele

Tuletame kandidaatidele meelde, et valikukomisjonide töö on konfidentsiaalne. Kandidaatidel on keelatud võtta otse või kaudselt, isiklikult või kellegi vahendusel ühendust valikukomisjoni liikmetega. Kõik järelepärimised tuleb saata asjaomase valikukomisjoni sekretariaadile.

Isikuandmete kaitse

Komisjon tagab, et kandidaatide isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725 (7). Eriti pööratakse tähelepanu isikuandmete konfidentsiaalsusele ja turvalisusele.

Sõltumatus ja huvide deklaratsioon

Enne ametikohale asumist peab tegevdirektor kinnitama, et ta kohustub tegutsema sõltumatult avalikes huvides, ja deklareerima huvid, mis võivad tema sõltumatust kahjustada.

Avalduste esitamise kord

Kontrollige enne kandideerimisavalduse esitamist hoolikalt, kas Te täidate kõik osalemistingimused („Nõuded kandidaadile“), eriti diplomi, kõrgel juhtival ametikohal töötamise kogemuse ning keeleoskuse kohta kehtestatud nõuded. Kandidaadid, kes osalemistingimusi ei täida, langevad valikumenetlusest automaatselt välja.

Kandideerimisavalduse esitamiseks tuleb registreeruda internetis järgmisel veebisaidil ja järgida valikumenetluse eri etappe käsitlevaid juhiseid:

https://ec.europa.eu/dgs/human-resources/seniormanagementvacancies/

Teil peab olema toimiv e-posti aadress. Seda kasutatakse Teie registreerumise kinnitamiseks ja Teiega ühenduse pidamiseks valikumenetluse kõikides etappides. Seepärast palume Teil Euroopa Komisjoni teavitada, kui Teie e-posti aadress muutub.

Avaldusele tuleb lisada PDF-vormingus, eelistatavalt Europass CV formaadis (8) elulookirjeldus ja täita veebis motivatsioonikiri (kuni 8 000 tähemärki). Elulookirjelduse ja motivatsioonikirja võib esitada ükskõik millises Euroopa Liidu ametlikus keeles.

Teie huvides on tagada, et Teie avaldus on täpne, põhjalik ja tõene.

Veebipõhise registreerumise lõpetamisel saate e-kirja, milles kinnitatakse, et Teie avaldus on registreeritud. Kui Te e-kirjaga kinnitust ei saa, siis avalduse esitamine ebaõnnestus!

Juhime Teie tähelepanu sellele, et avalduse läbivaatamise käiku ei saa veebis jälgida. Euroopa Komisjon võtab Teiega kandideerimisavalduse asjus ise ühendust.

E-postiga saadetud avaldusi vastu ei võeta. Kui vajate lisateavet ja/või kui esineb tehnilisi probleeme, saatke e-kiri aadressil HR-MANAGEMENT-ONLINE@ec.europa.eu.

Õigeaegse veebis registreerumise eest vastutab kandidaat ise. Soovitame tungivalt mitte oodata avalduse esitamisega viimaste päevadeni, sest avalduse täitmine veebilehel võib interneti koormatuse või internetiühenduse häire tõttu enne täitmise lõpetamist katkeda ja sel juhul tuleb Teil kogu protsessi korrata. Pärast avalduse esitamise lõppkuupäeva möödumist andmeid enam lisada ei saa. Hilisemat registreerumist arvesse ei võeta.

Avalduste esitamise lõppkuupäev

Avalduse esitamise lõppkuupäev on 3. märts 2023 kell 12.00 päeval Brüsseli aja järgi. Hiljem ei ole kandideerimisavaldust enam võimalik esitada.

---

(1)  Euroopa Parlamendi ja nõukogu 4. juuli 2018. aasta määrus (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91 (ELT L 212, 22.8.2018, lk 1).

(2)  Erialast töökogemust võetakse arvesse üksnes juhul, kui see on saadud tegeliku töösuhte raames, mis kujutab endast tegelikku tasustatud tööd töövõtjana (mis tahes liiki tööleping) või teenusepakkujana. Osaajatööd arvestatakse protsendina tõestatud töötatud täistööajast. Emapuhkust/vanemapuhkust/lapsendamispuhkust võetakse arvesse, kui seda võeti töölepingu raames. Doktoriõpet (ka tasustamata) käsitatakse erialase töökogemusena (maksimaalselt kolm aastat), tingimusel et see on edukalt läbitud. Ühte ja sama ajavahemikku arvestatakse ainult üks kord.

(3)  Elulookirjelduses peaks kandidaat kõigi nende aastate kohta, mille jooksul ta töötas juhtival ametikohal, esitama järgmised andmed: 1) juhtiva ametikoha nimetus ja ülesanded, 2) alluvate arv ametikohal/-kohtadel, 3) hallatud eelarvete suurus, 4) kõrgemate ja madalamate juhtimistasandite arv ja 5) sama tasandi kolleegide arv.

(4)  https://commission.europa.eu/jobs-european-commission/job-opportunities/managers-european-commission_en (ainult inglise keeles).

(5)  Välja arvatud juhul, kui volinik on komisjoni 5. detsembri 2007. aasta otsuse (PV(2007) 1811) ja 30. septembri 2020. aasta otsuse (PV(2020) 2351) kohaselt andnud selle ülesande kellelegi teisele.

(6)  Euroopa Liidu ametnike ja muude teenistujate töötasu ja pensionide suhtes kohaldatav paranduskoefitsient on alates 2022. aasta 1. jaanuarist Saksamaa puhul 100,1 %. Kõnealune koefitsient vaadatakse igal aastal läbi.

(7)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

(8)  Europassi vormi kohase elulookirjelduse koostamise õpetus on veebiaadressil https://europa.eu/europass/et/create-europass-cv.

---